lflage/wiki-talks huggingface dataset:
Bespreking:Rot

message: In hierdie afdeling (en inderdaad ook ander afdelings) bespreek die bronartikel "rotte" wat nie werklike rotte is nie (alhoewel daar in sommige volksmonde -inkorrek - daarna as "rotte" verwys word). Myns insiens is dit uiters onensiklopedies om aan die begin van die artikel te sê dat slegs A en B werklike rotte is en dan dié stelling te ignoreer en ander knaagdiergenusse as rotte te behandel. Ek het hierdie gedeeltes dus uitgelaat. Anrie 15:15, 24 Desember 2007 (UTC)
thread_title: Voedsel
Bespreking:Graaf

message: Siende dat daar slegs twee artikels is wat moontlik die titel "graaf" kan hê, is ek sterk ten gunste van die plasing van "Graaf (titel)" by "Graaf" en dan 'n skakel na "Graaf (werktuig)" bo-aan daardie blad (en van daar een terug na "Graaf"). Anrie 10:52, 26 Desember 2007 (UTC)
replies: text: Ek hou ook normaalweg nie van onnodige dubbelsinnigeheidsbladsye nie, maar sal mens die omtrent net soveel keer aan die tuinimplement dink as aan die adellike titel as mens net Graaf intik nie? laurens 17:32, 26 Desember 2007 (UTC)
replies: text: :Oei, Laurens. Jammer, maar ek het bietjie van hierdie gesprek vergeet. My oorspronklike redenasie was dat, uit 'n ensiklopediese oogpunt, inligting oor die adellike titel miskien meer gesog is, m.a.w. almal weet wat 'n graaf (werktuig) is, maar hulle sal miskien wil uitvind wat 'n graaf (titel) is (as ek dit so kan stel). Anrie 08:11, 28 Desember 2007 (UTC)
replies: text: ::Miskien is jy reg - as jy wil kan jy dit maar verander. Dit was seker die Nederlandse gebruik van Graaf (Wiskunde) vir Grafiek en dan nog ook die gravis wat sommer in Hollands 'n graaf is wat my laat dink het dit was nodig om die dubbelsinnigheid op te klaar. laurens 08:32, 28 Desember 2007 (UTC)
replies: text: :::Goed so. Ek sal dan so maak. Anrie 09:44, 28 Desember 2007 (UTC)
thread_title:  Dubbelsinnigheid 

message: Ek sou nie vanaand kon rus voordat ek uitgepluis het oor die gravin/wolvin-storie nie.
Ek beroep my op etymologiebank.nl:
* gravin znw., mnl. grâvinne v. (= mhd. grœvin(ne), nhd. gräfin v.); hiernaast mnl. graefnede v. “gravin”, met ’t zelfde -nede van ghebuernede, gheselnede e.a. Wellicht was de n oorspr. de zwakke gen.-uitgang van graaf enz.: vgl. dan met -ede os. idis, ags. ides v. “vrouw”.
* wolvin* wijfjeswolf 1287 [CG NatBl]
En daar het jy dit nou. Middeleeuse spelwyse bly behoue. Suidpunt (kontak) 19:51, 24 September 2017 (UTC)
thread_title:  Oor die gravin en die wolvin
Bespreking:Maruleng Plaaslike Munisipaliteit

message: Kan mens hierdie nie maar na Maruleng skuif nie? Ek verstaan nie wat die bedoeling is om dit hier te plaas nie.<FONT FACE="MS Reference Sans Serif" COLOR="#4096EE"> — Adriaan (S★B)</FONT> 17:37, 26 Desember 2007 (UTC)
replies: text: Ek verstaan ook glad nie wat hiermee bedoel word nie. Wat is die dorp se naam nou eintlik en (amptelik)?  Anrie 17:54, 26 Desember 2007 (UTC)
thread_title:  Skuif
Bespreking:Mark (gewes)

message: Is die Grabois verwysing Civilisation et société dans l'Occident médiéval / The Illustrated Encyclopedia of Medieval Civilization of iets anders? laurens
replies: text: Ek gebruik die Engelse en Duitse uitgawes van The Illustrated Encyclopedia of Medieval Civilization - die Duitse uitgawe het 'n aantal bykomende artikels oor die Europese en Duitse Middeleeue, en sommige foute wat in die Engelse uitgawe voorkom is gekorrigeer. --Voyageur 14:30, 27 Desember 2007 (UTC)
replies: text: :Ek het die verwysing nou meer volledig gemaak deur die titel by te voeg - as dit die Duitse een is wat op die betrokke bladsy geraadpleeg is kan jy dit dalk aanpas? Klink na lekker bronne om byderhand te hê. laurens 07:28, 28 Desember 2007 (UTC)
replies: text: ::Ja, en Grabois het ook 'n verskeidenheid artikels oor die Joodse en Arabiese wêreld by sy werk ingesluit. Die uitgebreide Duitse uitgawe is nog steeds tweedehands verkrygbaar by www.amazon.de (€12 tot 15). --Voyageur 08:41, 28 Desember 2007 (UTC)
thread_title: Verwysings
Bespreking:Hervormde Apostoliese Kerk

message: Ek het hierdie saadjie begin met baie beperkte inligting.  Dit is wat afgelei is uit persberigte uit.
SaneSerenity 05:56, 28 Desember 2007 (UTC)

message: Die spoedige verwydering van hierdie artikel is op 20 Mei 2010 versoek. Hierdie bladsy kwalifiseer daarvoor as 'n artikel oor 'n ... organisasie ... wat nie aandui waarom die onderwerp belangrik is nie. Daarnaas is die artikel geskep deur wat uit persberigte afgelei is, terwyl die ensiklopediese relevansie in 'n onafhanklike bron vasgestel moet word (persberigte kwalifiseer nie as sulks nie). 
Die onafhanklike bronne wat wel gegee is, het die kerk slegs vlugtig genoem en geensins werklike dekking daarvan gebied nie. Anrie (kontak) 08:44, 31 Mei 2010 (UTC)
thread_title: Skrapsjabloon
Bespreking:The Apostolic Church of Queensland

message: Hoofsaaklik vanaf die Engelse wiki vertaal.  Die meeste inligting kan bevestig word vanaf die kerk se eie web-blad.  Ek moes dit effens "sanitise want die Engelse weergawe klink of dit deur 'n lid van die kerk self geskryf was.  
SaneSerenity 09:07, 28 Desember 2007 (UTC)
thread_title: Bron

message: Die bladsy is op 20 Mei 2010 voorsien van 'n skrapsjabloon, wat die spoedige verwydering daarvan versoek: .
Alhoewel ek saamstem dat 'n kerk wat elke Sondag in iemand se agterstal gehou word nie hier hoort nie, blyk hierdie een 'n aangetekende geskiedenis te hê en word hy ook ingesluit in die World Christian encyclopedia van 1982. Dit het dus wel dekking in ander bronne geniet en is nie outomaties 'n kandidaat vir spoedige verwydering nie. Voel vry om 'n normale verwyderingsnominasie te begin. Anrie (kontak) 08:37, 31 Mei 2010 (UTC)
replies: text: Indien die organisasie wél in 'n Christelike ensiklopedie ingesluit is, beskou ek die artikel as betroubaar en ensiklopedies. --Voyageur (kontak) 19:08, 31 Mei 2010 (UTC)
thread_title: Skrapsjabloon
Bespreking:Thüringen

message: Hoekom is die spelling in Afrikaans nie Thüringe met 'n umlaut soos in Nederlands (:nl:Thüringen (deelstaat)) nie?
replies: text: Moontlik het die outeur die umlaut gelaat omdat ons nie in Afrikaans 'n umlaut het nie. Dit blyk dat umlautlose-weergawes van name nie skaars is in Afrikaans nie (die pers wissel elke nou en dan tussen München en Munchen). In gevalle waar daar egter geen verwysing in 'n Afrikaanse bron gevind kan word nie (en daar geen spesifieke reëls is vir transliterasie nie), voel ek dat dit beter is om die oorspronklike spelvorm te gebruik.

text: Wêreldspektrum bevat ongelukkig niks oor hierdie deelstaat nie. Anrie 10:42, 28 Desember 2007 (UTC)
thread_title: Spelling
Bespreking:Resistor

message: Ek wonder sommer oor die woordkeuse. Ek is seker resistor is goeie Afrikaans, maar ek wonder of "weerstand" nie beter is om regdeur die artikel te gebruik nie. Hoe voel ander? Ek het nie veel woordeboeke by my op die oomblik nie. --Alias 14:39, 2 Januarie 2008 (UTC)
RAM, was jy nog van plan om hierdie klaar te vertaal? Ek sien 'n deel van die artikel is nog versteek. Groete, Alias 14:39, 2 Januarie 2008 (UTC)
replies: text: Wat die selfstandige naamwoord betref: "resistor" is die korrekte Afrikaanse vakkundige term sover ek weet. My elektronika-handboeke (en dus my menere en die kinders in my skool) het almal van "resistors" gepraat as die voorwerp bedoel was en "weerstand" as die verskynsel ter sprake was. NS. Welkom terug, Alias! Anrie 14:46, 2 Januarie 2008 (UTC)
replies: text: : Goed. Ek is gewoond aan "'n weerstand" of "weerstande" vir hierdie komponente, maar dis nie 'n probleem nie. Ek gaan dit net noem as 'n alternatief. Dankie vir die verwelkoming - ons kyk hoe verloop dinge. --Alias 14:56, 2 Januarie 2008 (UTC)
thread_title: Woordkeuse
Bespreking:Ysland

message: * 94% woon in stede
* 6% op die platteland (1 Desember 2004)
* Toename in aantal inwoners in 2003 0,96%
* Aantal geboortes per 1000 inwoners: 14,0 (1 Desember 2004)
* Aantal sterftes per 1000 inwoners: 6,0 (1 Desember 2004)
* Gem. aantal geboortes per vrou: 1,97 (1 Desember 2004)
* Kindersterftes: 2,4 per 1000 geboortes (2003)
* Kindersterftes in eerste lewensweek: 1,69 per 1.000 geboortes (2003)
* Lewensverwagting 
** mans 78,7 jaar,
** vrouens 82,5 jaar (2001-2003)
* Belasting (Inkomstebelasting in 2005): 37,73%
* (Daar is 'n spesiale belasting (2%) vir inkomste bo ISK 350 000 p.p. per maand (2005))
* BTW, 24,5% of 14,0% (2005)
* Aantal motors per 1000 inwoners: 647 (2004)
* Aantal dokters per 1000 inwoners: 3,6 (2002)
thread_title: Demografie

message: :'n Gordel van onlangs aktiewe vulkane en breuke in die aardkors loop dwarsdeur die eiland, van Axafjördur in die noorde tot by die eilandgroep Vestmannaeyjar in die suide, 'n vertakking wat tot by Reykjanes loop en 'n vulkaniese buitesone ringsom die skiereiland Snæfellsnes in Wes-Ysland.
Wat beteken "ringsom"? Loop die vertakking tot by dié vulkaniese buitesone of kort daai deeltjie 'n werkwoord? Wat is die vertakking - die eilandgroep? Anrie 08:28, 11 Februarie 2008 (UTC)
replies: text: Dankie, Voyageur. Ek sien nou eers jy het hierdie gedeelte gewysig: dit maak nou sommer baie meer sin. Anrie
thread_title: Sin wat nie lekker sin maak nie (in inleiding)

message: Die woorde "patronimiese" en "matronimiese" het vir my (en my speltoetser) vreemd voorgekom, dus het ek hulle eerder vervang met "patrimoniale" en "matriargale", ná ek geen verwysing na die eersgenoemdes in die woordeboek kon vind nie. Anrie 08:15, 13 Februarie 2008 (UTC)
replies: text: Die woord bestaan wél in Afrikaans, Engels (patronymic), Nederlands en Duits (patronymisch), maar kom nouliks voor. Die terme patronymikon en patronymikum (Afrikaans: patronimikum of patronimikon) verwys na familiename wat van die vader se voornaam afgelei is soos Petersen of Nikolajewitsj. Die Latynse ekwivalente is patrinomiaal/matrinomiaal. --Voyageur 13:42, 13 Februarie 2008 (UTC)
thread_title: Patronimiese vs. Patrimoniale

message: Kan die onderafdeling oor die Yslandse taal nie liewer 'n afsonderlike artikel word nie? --Morne (kontak) 21:47, 2 November 2009 (UTC)
replies: text: Dis eintlik net 'n beknopte oorsig wat myns insiens in die hoofartikel tuishoort. --Voyageur (kontak) 22:00, 2 November 2009 (UTC)
thread_title: Lank
Bespreking:Arbitrasie

message: Ek het bietjie vasgebrand hier. Wat presies is die verskil tussen :en:Custom (law) en :en:Common law?  Ek het gedink albei kan met gewoontereg vertaal word maar met nabetragting dink ek, ek mag verkeerd wees. Enige regsgeleerdes wat kan help? --RAM 15:59, 7 Januarie 2008 (UTC)
replies: text: Ek is allesbehalwe 'n regsgeleerde, maar probeer nogtans om die verskil te verduidelik. Gewoontereg (custom law) is tradisionele reg wat nooit neergeskryf of gekodifiseer is nie, maar in 'n gemeenskap of land algemeen as geldende reg aanvaar word. Gemenereg (common law) baseer op die individuele regsuitsprake van regters. Hulle uitsprake word in die algemeen ook op toekomstige, soortgelyke regsgeskille toegepas en sodoende as geldende reg aanvaar. --Voyageur 16:22, 7 Januarie 2008 (UTC)
replies: text: :Volgens die HAT:

text: :*gewoontereg. Reg wat nie deur die owerheid ingestel word nie, maar uit die gewoontes en gebruike van die mense tot stand kom: Gewoontereg is eintlik die ongeskrewe reg wat later op skrif gestel word en dan nog die naam "gewoontereg" behou.

text: :*Gemene reg. Oorgelewerde, ongeskrewe reg.

text: :. Anrie 16:32, 7 Januarie 2008 (UTC)
replies: text: ::Puik. Dankie Voyageur & Anrie, daar het sopas vir my 'n liggie opgegaan. Ek leer darem deksels baie deur artikels te skryf! Die saadartikel oor gemenereg kort beslis so 'n ietsie om dit beter te omskryf. --RAM 16:35, 7 Januarie 2008 (UTC)
thread_title:  Vertaling
Bespreking:Draadkar oor die see

message: Wat moet ek doen om die lerieke op Wikipedia te sit?
replies: text: Lirieke is nie hier toegelaat nie - soos portrette, foto's, gedigte en enige ander kreatiewe skepping is lirieke aan kopiereg onderhewig. Om die lirieke van die lied hier te plaas sou 'n skending van daardie kopiereg wees. Anrie 08:55, 9 Januarie 2008 (UTC)
replies: text: :Jy kan sekerlik toestemming vanaf die kopiereghouer aanvra (soos die platemaatskappy).  Ek is seker hulle sal die toestaan.  Hoe daardie toestemming gedokumenteer word hier op hoedjiepedia is 'n ope vraag. EbenRoux 11:41, 9 Januarie 2008 (UTC)
replies: text: ::Indien die kopiereghouer (die platemaatskappy of die skrywer self, afhangende van wie die kopiereghouer is) toestemming gee om die lirieke onder 'n GNUFD- of Creative Commons-lisensie te publiseer (waaraan ek sterk twyfel), sal 'n e-pos van hulle wat die toestemming bevat voldoende wees. Die e-pos kan aan (waarskynlik) Laurens aangestuur word - ek dink hy is besig om 'n OTRS-stelsel vir ons wp aan die gang te sit. Anrie 13:02, 9 Januarie 2008 (UTC)
replies: text: :::Ek het kontak gemaak met Tarryn wat Lize Beekman se kontak persoon/bestuurder is.  Lize het toestemming gegee.  Ek het die e-mail met die korrekte lirieke ook gekry.  Anri, wat is Lourens se mail dat ek dit vir hom kan stuur. Pvanonselen 7:47, 23 Januarie 2008 (UTC)
replies: text: ::::Dis gaaf! Kontak Laurens gerus op sy gebruikersbesprekingsblad by Gebruikerbespreking:Laurens. Jy kan 'n nuwe gesprek begin deur op "nuwe afdeling" op die kieslys aan die bokant te kliek.

text: ::::Jy sal sien ek het hom van hierdie gesprek ingelig en ook genoem wat in so 'n e-pos benodig is. Anrie 07:49, 24 Januarie 2008 (UTC)
replies: text: :::::Die epos waarin die toestemming verskaf word moet aan info-af@wikimedia.org gestuur word. Ek het nou nie ondersoek ingestel hoe ander wikipedias dit hanteer nie maar ek weet die commons gebruik  OTRS vir kopiereg toestemming - mens kan dalk daar kyk persies hoe dit werk laurens 18:34, 24 Januarie 2008 (UTC)
replies: text: ::::::'n Epos is ontvang, maar dit het nie bewys dat die kopiereg nou GFDL of Creative Commons is nie. Daar is amper geen kans dat 'n komersiële lied ooit so 'n kopiereg sal kry nie. -- Jeandré, 2008-02-02t14:46z
thread_title: Lerieke.
Bespreking:See van Japan

message: Is daar 'n spesifieke rede hoekom hierdie nie "Japannese See" heet nie? Anrie 07:57, 11 Januarie 2008 (UTC)
replies: text: Die woordritme - "Japanse See" klink beter. --Voyageur 11:25, 11 Januarie 2008 (UTC)
replies: text: :Dis tog 'n uiters subjektiewe rede daardie! In Afrikaans word by verstek "Japannese" gebruik, dus hoekom ek vra of die naam spesifiek as "Japanse See" in Afrikaans bekend staan. Anrie 11:27, 11 Januarie 2008 (UTC)
replies: text: ::Dit blyk buitendien "See van Japan" in Afrikaans te wees. Iemand wat dit kan verifieer? (Ek het nie nou toegang tot my Wêrelspektrum nie.) Anrie 11:30, 11 Januarie 2008 (UTC)
replies: text: :::Geskuif na ek gesien het dis wat in (o.a.) die Mieliestronk gebruik (dié kan darem sekerlik as betroubaar beskou word). Ek hoor graag indien ander bronne verskil. Anrie 11:33, 11 Januarie 2008 (UTC)
replies: text: ::::Net masjientale kan meer of min objektief wees... ;) "See van Japan" klink vir my selfs nog beter en is net soos "Japans" en "Japannees" uit Nederlands oorgeërf - ons mag albei gebruik. --Voyageur 11:54, 11 Januarie 2008 (UTC)
replies: text: :::::Ek het oorspronklik besluit op Japanse See volgens die Nederlandse (Japanse Zee) en Duitse voorbeelde (Japanisches Meer), terwyl ek wel See van Okhotsk gebruik het wat ook ondersteun word deur die Nederlndse Zee van Ochotsk en Duitse Ochotskisches Meer. )

text: :::::AWS, HAT en Kritzinger & Labuschagne blyk redelik neutraal te wees oor Japanse teenoor Japannese. Ek het vroeër altyd Japannees gebruik, maar wonder deesdae of dit nie 'n Engelse invloed is nie. Dieselfde geld vir Japanner teenoor Japannees en vir die naam van die taal, Japans teenoor Japannees. Laurens 13:00, 11 Januarie 2008 (UTC)

text: :::::Op 'n ligter noot - die enigste ondersteuning wat ek met Google vir Japanse See kon vind is "Japanse see-thru skirts" wat ek ongelukkig vermoed 'n tikfout is. Laurens 13:00, 11 Januarie 2008 (UTC)
replies: text: ::::::Japans, Japannees en Japanner word almal in Nederlandse woordeboeke gelys - hulle is dus almal "eg Nederlands en Afrikaans"... 日本海 (nihonkai) is die mees objektiewe en presiese inheemse term wat ons vir die See van Japan kan gebruik... ;)  --Voyageur 13:16, 11 Januarie 2008 (UTC)
thread_title: Japanse vs. Japannese
Lêerbespreking:Slagveld kaart.jpg

message: 'n Epos is op 11 Januarie aan die Suid-Afrikaanse Krygshistoriese Vereniging gestuur om klaarheid oor die kopiereg van hierdie beeld te verkry. Ek dink nie ons staan op baie vaste grond as ons sê "ag, dis waarskynlik in die publieke domein nie". Indien ek nie binne twee weke van hulle af terug hoor nie, het ek wel 'n ander beeld gevind wat die een se plek kan inneem, in die geval dat ons hom nie verder kan gebruik nie.  Anrie 14:46, 11 Januarie 2008 (UTC)
* Dis reg so.  Ek dink ek die beeld op hul webwerf was 'n uitreksel uit 'n boek wat in die publieke domein was, ongelukkig het ek nie behoorlik aantekeninge gemaak nie. --RAM 14:26, 12 Januarie 2008 (UTC)
replies: text: :Ek het die beeld nou verwyder. Ek het destyds 'n e-pos terug ontvang, maar dit het net vertel dat die outeur van die spesifieke artikel lank nie meer by die Vereniging doenig is nie en dat hulle nie weet waar hy die kaart vandaag gekry het nie. Ek het die kaart nou met een uit die Commons vervang. Anrie (kontak) 13:52, 22 Desember 2008 (UTC)
thread_title: Kopieregstatus van beeld
Bespreking:OpenOffice.org

message: Hierdie is uit die artikel verwyder (onensiklopedies, swak geformatteer, ens:
thread_title:  Verwydering 

message: Die woordverwerker Writer vanuit OpenOffice.org het (vanaf uitgawe l10n) ook 'n moontlikheid om 'n ODT-lêer) na Wikipedia-formaat te 'vertaal' en te (om)skep.
Die Writer kan ook in AFRIKAANS (as gebruikstaal) gelaai word met 'n AFRIKAANSE-speltoetser nog daarby !!
 " MediaWiki filter (odt2mediawiki in File - Export)"
Sien 'n uitreksel van 'n ePos, gevind by:
 "http://l10n.openoffice.org/servlets/ReadMsg?listName=dev&msgNo=8021)"
Sien ook:
 Odt2Wiki (engels)
  Die oorspronklike teks is hieronder gestoor ingeval die skakel eendag nie meer beskikbaar sal wees nie!!
 BEGIN van ePos   -->
 Date: Thu, 30 Aug 2007 09:37:22 +0200
 From: Rafaella Braconi <Rafaella.Braconi@Sun.COM>
 Content-type: text/plain; format=flowed; charset=ISO-8859-1
 Subject: [l10n-dev] Updates to l10n.openoffice.org/languages.html
 Great work! Thank you, Robert :-)
 Rafaella
 Robert Ludvik wrote:
 >Pavel Janík pravi:
 >  
 >
 >>>I could do it until Monday, September 1st, if it is OK.
 >>>      
 >>>
 >>Sure, thank you!
 >>    
 >>
 >
 >Inside the L10N category:
 >http://wiki.services.openoffice.org/wiki/Category:L10N
 >
 >there is a wiki page with table of supported languages:
 >http://wiki.services.openoffice.org/wiki/Languages
 >
 >BTW, MediaWiki filter (odt2mediawiki in File - Export) works nice. It
 >only missed table border.
 >Robert Ludvik
 >
 >---------------------------------------------------------------------
 >To unsubscribe, e-mail: dev-unsubscribe@l10n.openoffice.org
 >For additional commands, e-mail: dev-help@l10n.openoffice.org
    EINDE van ePos
thread_title: OpenOffice.org Writer se 'odt2Wiki'/'odt2mediawiki'-filter (Wikipedia-uitvoer)
Bespreking:Smaragtablet

message: Wat beteken die "Die se"?  Die stuk maak nie vir my lekker sin nie. --Alias 18:09, 13 Januarie 2008 (UTC)
Is daar dalk 'n manier om die teks bietjie duideliker te isoleer? Dalk ingekeep? Is daar 'n makliker manier as om elke reël met 'n dubbelpunt te merk? --Alias 21:05, 13 Januarie 2008 (UTC)
+ Ek stem dat "Die se" nie maklik lees nie. Die Engels lees: "Its power is perfect". Die "Its" verwys na "die een" of die geheel waarvan daar gepraat word in die tweede strofe. Miskien sal 'n beter vertaling eenvoudig wees om te skryf "Die een..." ek maak so 'n aanpassing dan laat weet jy my of dit makliker lees. Ek het al die verwysings vervang en donkerder gemaak. Die teks lees nou beter en in konteks maar is nie meer getrou aan die oorspronklike nie. Ek glo egter dat die vertaling nou beter die betekenis van die oorspronklike sal oordra aan die leser.
+ In terme van hoe die teks uiteengesit is, het ek gehou by die formaat van die Engelse weergawe waarvan af ek gewerk het. Ek kan nie bevestig hoe presies die oorspronklike teks saamgestel was nie. Ek vermoed egter dat die oorspronklike uit dieselfde strofes bestaan en sal nie graag die uitleg wil verander op hierdie stadium nie. --Lewensywer 21:40, 14 Januarie 2008 (UTC)
thread_title:  Betekenis
Bespreking:Los Angeles

message: Dankie vir 'n baie netjiese artikel. --Alias 21:03, 13 Januarie 2008 (UTC)
thread_title: Dankie

message: Ek let die volgende paar woorde op wat dalk ok is, maar dalk moet dit net heroorweeg word (of dalk net aan my verduidelik word):
 * skulpture - dalk beeldhouwerk?
 * fotografieë - dalk foto's?
--Alias 21:46, 27 Januarie 2008 (UTC)
replies: text: Gewysig. --Voyageur 22:23, 27 Januarie 2008 (UTC)
thread_title:  Woordkeuse 

message: Kan iemand dalk hierdie opklaar, asb? "... op militêre uitrusting gespesialiseer was". Die bewoording "gespesialiseer het in militêre toerusting" klink vir my meer natuurlik, maar ek weet nie of hierdie ouens werklik in uitrustings gespesialiseer het nie. --Alias (kontak) 13:26, 12 Julie 2016 (UTC)
replies: text: Nee, dankie vir die proeflees, dit moet inderdaad "toerusting" wees. Voyageur (kontak) 13:45, 12 Julie 2016 (UTC)
thread_title:  Onduidelik. Help asb. (toerusting vs uitrusting)
Bespreking:Slag van Cuito Cuanavale

message: Werk nog aan artikel.  Die verwysings en erkennings aan die skrywers by die Engelse wikipedia moet nog bygevoeg word. --RAM 12:08, 14 Januarie 2008 (UTC)
replies: text: :Gedoen.  Nog net die inligtingskassie byvoeg. --RAM 14:46, 14 Januarie 2008 (UTC)